2015ની ચૂંટણીમાં પ્રથમવાર એવા પરિણામ આવ્યા કે જમ્મુના હિન્દુઓને સત્તામાં ભાગીદારીનો અહેસાસ થાય. કોંગ્રેસને જમ્મુમાંથી સાફ કરી નાખવામાં ભાજપને સફળતા મળી. લડાખમાં પણ ભાજપને સફળતા મળી. ભાજપને જમ્મુની બે અને લડાખની એમ ત્રણ લોકસભાની બેઠકો પણ મળી હતી. તે પણ પ્રયોગનો એક ભાગ હતો, પણ તે 2019માં કામમાં આવશે. જમ્મુમાંથી વધુમાં વધુ બેઠકો મેળવીને ભાજપે એવી સ્થિતિ ઊભી કરી જેના કારણે સત્તામાં ભાગીદારી મળે. ભાજપની ગણતરી કાશ્મીર ખીણમાં પણ કેટલાક અપક્ષોને ઊભા કરીને સત્તામાં મુખ્ય હોય અને સાથી કાશ્મીર ખીણની પાર્ટીએ બનવું પડે તેવી કોશિશ કરી હતી. પણ તે શક્ય ના બન્યું ત્યારે જુનિયર પાર્ટનર તરીકે પણ સત્તામાં ભાગીદાર થવાનો પ્રયોગ કરી લીધો હતો.